recursal/SuperWikiNEXT-32B huggingface dataset:
**Плоштад „Кирил и Методиј"**, наречен и **Кирил-Методиев плоштад** (словенечки: Ciril-Metodov trg) ― плоштад или поточно улица во јадрото на Љубљана, Словенија. Наречен е по солунските просветители Свети Кирил и Методиј.

Историја
--------

Во октомври 2009 година, плоштадот бил повторно отворен за употреба, по неговото обновување во тој период.

Особености
----------

Плоштадот „Кирил и Методиј" е опкружен со многу познати градби, повеќето од нив со средновековен дизајн односно поставеност. Плоштадот го означува почетокот на главната средновековна градска артерија, која продолжува со Стариот плоштад, Градскиот плоштад и Горниот плоштад. Денешниот изглед го добил делумно за време на барокниот период, а делумно по земјотресот во 1895 година. Најистакнато место на Плоштадот „Кирил и Методиј" е соборната црква „Свети Никола" и Архиепископскиот дворец. На местото на сегашната соборна црква во средината на 13 век постоела романска црква посветена на Свети Никола. Подоцна, таа била обновувана неколку пати. Нова барокна црква била подигната на почетокот на 18 век. Архиепископскиот дворец е поврзан со со соборната црква преку пристап над влезот на црквата. Зградата бил подигната набргу по основањето на епархијата на крајот на 15 век. Во источниот дел на Плоштадот „Кирил и Методиј", свештенички куќи биле сместени помеѓу Замоковскиот Рид и Пазарската улица. Повеќето згради се двокатни и имаат мали дворови и живописни градини на падините на замокот. Од нив, најинтересен и најпознат е куќата на Кодели, која била изграден во 16 век. На нејзината фасада се зачувани одредени елементи од времето кога била изградена куќата, како што се аркади во дворот и аголен столб на камени конзоли.
Во близина на Општинска зграда, на Плоштадот „Кирил и Методиј" бр. 21, од 18 век наваму, постоел градски хотел наречен „Кај дивиот човек" (словенечки: Pri divjem možu), познат и како „Бидлмон". Куќата била изградена во 1742 година и е украсена со камен влезен портал, дело на вајарот Лудвик Бомбасија и интересна барокна фасада со пиластри.

Галерија
--------

* Плоштадот од птичјо гледиштеПлоштадот од птичјо гледиште
* Раскрсницата со Градскиот плоштад (право) и Стритаревата улица (десно)Раскрсницата со Градскиот плоштад (право) и Стритаревата улица (десно)
* Плоштадот во мај 2010 годинаПлоштадот во мај 2010 година
* Плоштадот во март 2013 годинаПлоштадот во март 2013 година
* Плоштадот во јули 2014 годинаПлоштадот во јули 2014 година
* Плоштадот во мај 2015 годинаПлоштадот во мај 2015 година
* Плоштадот во март 2017 годинаПлоштадот во март 2017 година
* Плоштадот во март 2017 годинаПлоштадот во март 2017 година
* Плоштадот во јуни 2017 годинаПлоштадот во јуни 2017 година
* Плоштадот во јули 2019 годинаПлоштадот во јули 2019 година

Поврзано
--------

* Љубљански замок
* Љубљаница

Наводи
------

1. ↑  „Ciril Metodov trg in Stritarjeva ulica" [Плоштад „Кирил и Методиј" и Ститарева улица]. Градска општина Љубљана. Архивирано од изворникот 2023-02-01. Посетено на 1 февруари 2023.
2. ↑  „Ljubljana - Ciril-Metodov trg (Cyrill Methodius Square)". kraji.eu. Архивирано од изворникот 2020-04-10. Посетено на 1 февруари 2023.
**Продуктивност** претставува мерка на способноста на производните фактори за создавање производи и услуги. На пример, продуктивност на трудот го покажува бројот или вредноста на производите по еден работник или по единица време (на пример, продуктивност на час).

Продуктивноста во светот
------------------------

Според методологијата на ОЕЦД, продуктивноста на националните економии се мери така што БДП се дели со просечниот број работни часови на сите вработени во земјата, во текот на годината. Притоа, работното време ги опфаќа како работниците со полно така и оние со скратено работно време, со исклучок на годишните одмори и празниците. Според ОЕЦД, во 2015 година, најголема продуктивност имал Луксембург чии работници создавале 93,4 долари за еден работен час, а меѓу првите десет најпродуктивни земји биле: Ирска (87,3 долари), Норвешка (81,3 долари), Белгија (69,7 долари), САД (68,3 долари), Данска (67,6 долари), Франција (65,6 долари), Германија (65,5 долари), Холандија (65,4 долари) и Швајцарија (64,2 долaри). Најниска продуктивност меѓу земјите-членки на ОЕЦД имале: Мексико (20,3 долари), Русија (25,1 долар) и Чиле (25,9 долари).

Продуктивноста во Македонија
----------------------------

Според податоците на Евростат, еден македонски работник за еден работен час создава само 42,9% од просечната додадена вредност во ЕУ.

Наводи
------

1. ↑  Мирче Јовановски, „продуктивноста - стара болка на македонската економија", *Економија и бизнис*, година 20, број 244, ноември 2018, стр. 51.
2. ↑  Мирче Јовановски, „продуктивноста - стара болка на македонската економија", *Економија и бизнис*, година 20, број 244, ноември 2018, стр. 50-51.
**Никола Бакулевски** (Битола, 27 ноември 1928

 - Скопје,  2002
) — политичар од Социјалистичка Република Македонија, претседател на Народниот одбор на градската општина Битола од 1962 до 1967 година.

Животопис
---------

Роден е на 27 ноември 1928 година во Битола. Основното образование го завршил во родниот град, а потоа гимназија во Скопје. Потоа студирал на Вишата управна школа во Земун, а образованието го завршил на Правниот факултет во Белград. Работи во Републичкиот секретаријат за внатрешни работи како помошник правен советник. Подоцна бил судија во Републичкиот совет за прекршоци. Во периодот 1956-1960 година бил потпретседател на Народниот одбор на општина Битола, заменик министер за индустрија во Скопје и советник во царинската управа на СФРЈ во Белград (1961-1963). Извесен период бил и претседавач на собранието на општина Битола. Во периодот од 1967 до 1972 година бил секретар на Извршниот совет на Собранието на Социјалистичка Република Македонија. Од 1972 до 1975 година бил секретар на Собранието. Во периодот 1982-1986 година бил републички секретар за правда. Член е на Извршниот совет на СРМ. Од 1986 до 1988 година бил секретар во Уставниот суд на Македонија.

Наводи
------

1. ↑  *Македонска енциклопедија, том I*. Скопје: Македонска академија на науките и уметностите. 2009. стр. 120. ISBN 978-608-203-023-4.

| Политички функции
 |
| --- |
| Претходник**Драган Захариевски** | **Градоначалник на Општина Битола**1962–1967 | Наследник**Мито Пејовски** |
**Никола Василев** — македонски револуционер, учесник во македонското револуционерно движење и деец на Внатрешната македонска револуционерна организација.

Животопис
---------

Наредба на ЦК на ВМОРО за назначување на Георги Вндев и Никола Василев за членови на струмичкото окружено управно тело.
Василев е роден во 1881 година во градот Радовиш, тогаш во Отоманското Царство. Завршува средно образование. Се вклучува во ВМРО. Во јули 1924 година е делегат на Струмичкиот окружен конгрес и е избран за резервен член на окружниот комитет. На Шестиот конгрес на ВМРО во февруари 1925 година е избран за резервен член на Централниот комитет на ВМРО. На 3 април 1925 година Централниот комитет го именува за член-секретар во привременото струмичко окружно управно тело до свикувањето на окружен конгрес. Во октомври истата година за време на Петричкиот инцидент, Василев активно учествува во одбивање на грчките војници во близина на градот Петрич..

Наводи
------

1. ↑  Михайлов, Иван. Спомени III. Освободителна борба 1924 - 1934, Льовен, 1967, стр. 938.
2. ↑  Пърличев, Кирил. VІ конгрес на ВМРО (1925), Веда МЖ, София, 2005, стр. 96.
3. ↑  Пърличев, Кирил. VІ конгрес на ВМРО (1925), Веда МЖ, София, 2005, стр. 77.
4. ↑  Пърличев, Кирил. VІ конгрес на ВМРО (1925), Веда МЖ, София, 2005, стр. 80.
5. ↑  Гаджев, Иван. Иван Михайлов - отвъд легендите, Том I, УИ „Св. Климент Охридски", София, 2007, стр. 201.
Во психологијата, **проективен тест** е тест на личноста дезајнирана да дозволи една личност да одговори на двосмислени стимули, веројатно откривајќи скриени емоции и внатрешни конфликти. Ова понекогаш е во контраст со т.н. "објективен тест", во кој одговорите се анализирани според универзален стандард (на пример, испит со повеќе избори). Одговорите на проективните тестови се содржина анализирана за значењето наместо да се заснова на претпоставки за значењето, како што е случајот со објективните тестови. Проективните тестови се темелат врз психоаналитичката психологија, која тврди дека луѓето имаат свесни и несвесни ставови и мотиви кои се надвор или скриени од свеста.

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
Продолжен кабел со прекинувач и шуко приклучоци под 45°
Осветлен прекинувач на продолжен кабел
**Продолжен кабел** – блок електрични приклучоци што се наоѓаат на крајот на флексибилен кабел (вообичаено со приклучок на другата страна) кој овозможува напојување на повеќе електрични уреди од еден електричен приклучок. Продолжните кабли се користат кога повеќе уреди се наоѓаат блиску едно до друго, на пр. аудио, видео системи, апарати, електрични алати и светилки. Честопати продолжните кабли се опремени со осигурувачи чија цел е да ја прекине електричната струја во случај на преоптоварување или краток спој. Некои продолжни кабли се опремени со заштита од електрични пренапони.

Видови
------

Продолжните кабли може да се поделат на:

* со пренапонска заштита
	+ стандардни
	+ интелингентни
	+ за лаптопи
* без пренапонска заштита
	+ без прекинувач
	+ со прекинувач
* со макара

Наводи
------

1. ↑  „Продолжни". Логинг електроникс.
**„Падот на Италија"** (хрватски: *Pad Italije*) — југословенски филм од 1981 година, во режија на Лордан Зафрановиќ. Сценариото за филмот е дело на Мирко Ковач и Лордан Зафрановиќ. Музиката за филмот ја компонирал Алфи Кабиљо. Филмот е сниман на островот Шолта, во близина на Сплит, во продукција на „Центар филм" и „Јадран филм", а премиерата ја доживеал на 7 јули 1981 година. Истата година, на Филмскиот фестивал во Пула, филмот ја добил наградата за најдобар филм „Голема златна арена" и наградата „Златна арена" за најдобра режија. Филмот трае 114 минути. Главните улоги ги толкуваат: полскиот глумец Даниел Олбрихски (Daniel Olbrychski), Ена Беговиќ, Горица Поповиќ, Франо Ласиќ, Драган Максимовиќ, Душан Јаниќијевиќ, Љиљана Крстиќ, Миодраг Кривокапиќ, Велимир Бата Живоиновиќ, Мирјана Карановиќ, Изет Хајдархоџиќ, Снежана Савиќ, итн.

Содржина
--------

Дејството на филмот се одвива за време на Втората светска војна. Жителите на еден далматински остров е изложени на тормозењето на италијанските фашистички окупатори. Во меѓувреме, партизанскиот командант Даворин (го игра Даниел Олбрицки) ги ликвидира неморалниот соборец Нико (го игра Франо Ласиќ) и неговата љубовница Красна (ја игра Снежана Савиќ), која е обвинета за соработка со италијанскиот окупатор. Еден ден, Италија капитулира и народот се собира, убивајќи ги злосторниците. Потоа, луѓето упаѓаат во куќата на локалниот богаташ и таму грабаат сè што ќе падне при рака. Но, тогаш доаѓаат партизаните, под водство на Даворин, кој го спречува дивеењето на народот и им наредува украдените работи да ги вратат назад. Тој, пак, се венчава со ќерката на богаташот, Вероника (ја игра Ена Беговиќ, во нејзината прва филмска улога). Заслепен од љубовта и од удобниот живот, Даворин ги запоставува своите воени должности и ги игнорира укажувањата на партизанката Божица (ја игра Горица Поповиќ) во врска со наредбите од повисоката команда за поголем степен на внимателност. Оттука, низ островот поминуваат нацистите и усташите, а потоа и четниците (кои претходно се заробени од партизаните, но Даворин наредува да ги ослободат), кои извршуваат разни злосторства. Поради тоа, на островот доаѓа помалиот брат на Даворин, комесарот Ловре (го игра Изет Хајдархоџиќ), кој му ја соопштува непријатната вест - дека е осуден на смртна казна, а потоа, партизаните го стрелаат Даворин.

Наводи
------

1. ↑  IMDb
2. ↑  The Fall of Italy
3. ↑  Moj TV
4. ↑  *Антена*, 17 јануари 2014, стр. 14.
**Полутврдокрилци** (*Hemiptera*) се ред на инсекти кои опфаќаат околу 50.000 до 80.000 видови на групи како што се цикади, лисни вошки, Planthoppers, Leafhoppers, стеници и Pentatomoidea. Тие се со големина од 1 милиметар до околу 15 сантиметри, и имаат ист или сличен устен апарат.

Повеќето полутврдокрилци се хранат со растенија, цицајќи го сокот од растенија. Некои се хематофаги, додека други се месојадни кои се хранат со други инсекти или мали без'рбетници. Тие живеат во широк спектар на живеалишта, генерално на копно, иако некои видови се прилагодени на животот во или на површината на свежа вода. Полутврдокрилците имаат хемиметаболизам, со млади нимфи кои некако личат на возрасните. Многу видови на лисните вошки се способни за партеногенеза, создавајќи млади од неплодени јајца, што им помага да се размножуваат исклучително брзо во поволни услови.

Луѓето се во контакт со полутврдокрилците со милениуми. Некои видови, вклучувајќи ги и лисните вошки, се значајни земјоделски штетници, кои прават штета на земјоделските култури со директно цицање сок, но исто така им штетат индиректно со тоа што се преносители на сериозни вирусни заболувања. Стениците се постојан паразит кај луѓето, а некои полутврдокрилци од семејството **Triatominae** можат да ја пренесат Шагасовата болест. Цикадите се користеле како храна и се споменати во *Илијада* во Стара Грција.

Наводи
------

1. ↑  Jon Martin; Mick Webb. „Hemiptera...It's a Bug's Life" (PDF). Natural History Museum. Посетено на July 26, 2010.
2. ↑  „Hemiptera: bugs, aphids and cicadas". Commonwealth Scientific and Industrial Research Organisation. Архивирано од изворникот на 2013-07-09. Посетено на May 8, 2007.

Надворешни врски
----------------

|  |  |
| --- | --- |
| Ризница | „Полутврдокрилци" на Ризницата ? |

* Проект за кладограм на полутврдокрилци Архивирано на 20 јануари 2020 г.

|  |  |  |
| --- | --- | --- |
| 

|  |  |
| --- | --- |
| Таксонски назнаки | 
* Википодатоци: Q26371
* ADW: Hemiptera
* BOLD: 133
* BugGuide: 63
* EoL: 539
* EPPO: 1HEMIO
* Fauna Europaea: 12353
* Fossilworks: 94230
* GBIF: 809
* iNaturalist: 47744
* IRMNG: 11584
* ITIS: 103359
* NCBI: 7524
* NZOR: abca025a-71f0-47b8-a66f-bcd16d3c3875
* : C4637022-FFDB-FC54-FF06-F9AEFDFFF98D
* WoRMS: 118089

 |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* GND: 4179828-4
* NDL: 00562945
* NKC: ph515799

 |

 |
**Раде Дичоски** (Мало Коњари, Прилепско, 21 април 1966

) — македонски аниматор и илустратор.

Животопис
---------

Дичоски е роден на 21 април 1966 година во прилепското село Мало Коњари, каде после завршеното основното училиште заминал во Нови Сад во военото медицинско училиште. Како воен старешина рабоел во ЈНА, а во меѓувреме се занимавал со сликарство и кратки стрип приказни за војничките списанија. Од осамостојувањето на Македонија работи во АРМ и продолжил да работи на македонските народни приказни собирани од Марко Цепенков и можноста тие да се прикажат во стрип. Во 2005 година било издадено и првото стрип списание со македонски народни приказни каде главни ликови се Ѓорѓи и Шенка Колозови како едни од најприфатените за презентирање на народните македонски приказни. Со цел посликовито да се долови начинот на живеење, обичаите, јазикот, архитектурата, носиите и другите одлики на тоа време, тој продолжил со обработка на познатите ликови Итар Пејо и Насредин Оџа. Како пензиониран старешина во моментов соработува со војничкото списание Армиски Збор и Австралиско – македонски неделник.

Наводи
------

1. ↑  „Доделени наградите за најдобри изданија меѓу два саема на книга и либрографика". Иди Види. 14 04 2009 08:09:47. Посетено на 2012-05-28. Проверете ги датумските вредности во: `|date=` (help)
**Полската градина** е комплекс на градини и паркови од 2,3 хектари во областа Адмиралтејски во Санкт Петербург, Русија.  Граничи со реката Фонтанка на север и со католичката катедрала Успение на Пресвета Богородица на југ.  Градината била именувана по полската заедница на Санкт Петербург која одела во Катедралата во 19 век. 

Пред сегашниот парк на ова место имало приватна палатална градина во дворот на недвижнината што му припаѓала на Гаврила Державин.  Во Полската градина може да се влегува бесплатно, а просториите луѓето ги користат се користат за свадби, јавни собири и фотографирање.

Галерија
--------

* 
* 
* 
*

Наводи
------

1. ↑  „Polish Garden (St. Petersburg) - 2019 All You Need to Know BEFORE You Go (with Photos)". *TripAdvisor*.
2. ↑  „Hidden Gems in St. Petersburg, Russia |Most. Petersburg". *mostpetersburg.com*. Архивирано од изворникот на 2020-09-21. Посетено на 2021-02-27.
3. ↑  „Польский сад в Санкт-Петербурге. История, расположение, информация". *biletsofit.ru*.
4. ↑  „Хостелы Санкт-Петербурга. Бесплатное бронирование 24 часа в сутки". *www.spbtravel.ru*.
**Пепсин** е ензим од желудникот кој ги разградува белковините до пептиди. Бил откриен во 1836 година од страна на Теодор Шван. Во желудникот се излачува како зимоген, пепсиноген, кој содржи дополнителни 44 аминокиселини, а тој се активира од страна на хлороводородната киселина во желудникот. Најефикасно дејство, пепсинот покажува во раскинување на пептидни врски помеѓу хидрофобни и ароматични аминокиселини како: фенилаланин, триптофан и тирозин.

Наводи
------

1. ↑  PDB: 1PSO ; Fujinaga M, Chernaia MM, Tarasova NI, Mosimann SC, James MN (May 1995). „Crystal structure of human pepsin and its complex with pepstatin". *Protein Sci*. **4** (5): 960–72. doi:10.1002/pro.5560040516. PMC 2143119. PMID 7663352.
**Силикатите** (SiO44-) се многу сложени хемиски соединенија. Од нив растворливи во вода се само солите на алкалните метали, слично на карбонатите, додека силикатите на другите метали не се растворливи во вода. Заедно со силициум диоксидот, силикатите се главни материјали од кои е изградена Земјината кора. Во неа, пред се, се застапени силикатите на алуминиумот, железото и магнезиумот. Сите глини и повеќето карпи и почви се составени токму од овие силикати.
Меѓу големиот број силикати најголемо значење има фелдспатот, кој е важна суровина во производството на порцелан и огноотпорен материјал.

Поврзано
--------

* Силикатни минерали
* Силикатни алги

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85122503

 |

 |
Илустрација којашто покажува како се проценува големината на положбениот агол со помош на телескопска леќа, шри што примарната ѕвезда се наоѓа во средина.
**Положбен агол** (крат. *PA*, ПА) е мерка изведена при набљудувањето на визуелни двојни ѕвезди. Се дефинира како аголното отстапување на споредната ѕвезда од главната, во однос на северниот небесен пол (НСП). Се изразува во степени.

При претставувањето на орбитите на визуелните двојки, линијата на положбениот агол по обичај се исцртува надолу, т.е. со северот долу. Положбениот агол се мери налево, од 0 до 359 степени.

Аголот на сопствено движење понекогаш се нарекува положбен агол.

Ваквиот агол напати важи и за пространи објекти како галаксии, каде го означува аголот помеѓу главната оска на објектот со линијата на просторниот агол.

Поврзано
--------

* Сопствено движење

Наводи
------

1. ↑  D. Scott Birney, Guillermo Gonzalez, David Oesper (2007). *Observational Astronomy*. Cambridge University Press. стр. 75. ISBN 0-521-85370-2.CS1-одржување: повеќе имиња: список на автори (link)

Надворешни врски
----------------

* Орбити на 150 визуелни двојки - Дибон Смит (англиски)
**Полкот за специјални операции** е едно од шестте главни тела во структурата на Армијата на Република Македонија. Мисијата на полкот е да обезбеди организирани, обучени и опремени единици за изведување на специјални, високоризични и специфични операции во сите временски и земјишни услови. Составен од Баталјон за специјални намени и Ренџерски баталјон, тој важи за најелитно тело во структурата на АРМ.

Историја
--------

Самиот полк како тело првпат е формиран по воениот конфликт како Команда за специјални операции во чиј состав влегува и тогаш Единицата за специјални намени како нејзин одред, но ваквото тело е расформирано во 2003 година. Денешниот статус на Полк за специјални операции го добива во 2006 година и од тогаш до денес во нејзината структура се Баталјонот за специјални намени и Ренџерскиот баталјон, заедно со основните тела Штабна чета и Чета за логистичка поддршка.

По повод 20-годишнината од основањето на АРМ, Претседателот на Македонија, Ѓорѓе Иванов во 2012 година го одликувал Полкот за специјални операции со Орден за воени заслуги, високо воено одличје кое се доделува за храброст и истакната служба на воен план, иако бСН уште од 2005 година е одликуван со ова одличје.

|  |  |
| --- | --- |
| Stub icon | *Оваа АРМ статија е никулец. Можете да помогнете со тоа што ќе ја проширите.** п
* р
* у
 |

Наводи
------

1. ↑  „Соколите на АРМ подготвени за лет". *Дневник*. 24 април 2002. Посетено на 19 октомври 2018.
2. ↑  „Орден за воени заслуги за Полкот за специјални операции". *Вечер*. 14 август 2012. Посетено на 20 октомври 2018.[*мртва врска*]

Надворешни врски
----------------

* Полк за специјални операции Архивирано на 20 март 2015 г. официјално мрежно место на АРМ

|  |  |  |  |
| --- | --- | --- | --- |
| 

| * п
* р
* у
 Полк за специјални операции (пСО) |
| --- |
|  |
| 
 Баталјон за специјални намени (бСН)  Ренџерски баталјон (РБ)
 |

 |
**Полошка битка** — битка во склоп на Османлиско-албанските војни која се одиграла на 22 април 1453 година. Со поддршка од арагонскиот крал Алфонсо V, албанскиот водач Скендербег правел напори како да го врати Светиград, кој бил изгубен во 1449 година. за таа цел, Скендербег организирал поход против Османлиите во соседна Македонија. Така, силите на Скендербег се префрлиле преку границата во Полог, каде биле пресретнети од страна на Османлиите, на чело со Ибрахим-паша. Скендербег успеал да му нанесе пораз на Ибрахим-паша. Во битката бил убиен и самиот водач на Османлиите.

Во битката биле убиени околу 3.000 Турци. Армијата на скендербег продолжила со грабеж врз населението пред да се врати во Дебар.Истата година од страна на Османлиите бил заземен градот Цариград со кое се ставило крај на Византија.

Наводи
------



|  |  |  |  |
| --- | --- | --- | --- |
| 

| Османлиско-албански војни |
| --- |
|  |
| **Пред Скендербег**
Походите на Аријанит
**Походите на Скендербег**

Торвиол –
Мокра  –
Отонети –
**Албанско-венецијански војни (1447–1448)** –
Ороник –
Светиград  –
Кроја (1450) –
Модрица –
Полог –
Белград –
Ороник –
Уџебарда –
Македонија –
Кроја (1466) –
Кроја (1467)
**По смртта на Скендербег**

Кроја |

 |
Пепелник со запалена цигара
**Пепелник** — сад во кој пушачите ставаат пепел и отпушоци од цигари, пури и сл.

Многу пепелници имаат три засеци, од кои два се за цигари и еден за пури. Овие служат како лежишта за цигарите или пурите додека сѐ уште горат. Наједноставниот и најчестиот облик на пепелник е плиток цилиндар.

Меѓутоа ова не е единствениот дизајн за пепелници: бидејќи тие се широко распоростанета покуќнина, дизајните се најразновидни и понекогаш кичести. Други варијанти се автомобилски пепелници, како и оние во тоалети и други јавни места, поставени од општините за задржување на чистотата на градовите. Во Шпанија, некои пепелници се состојат од два дела кои се вклопуваат, каде долниот се полни со вода за гаснење на цигарата и пригушување на мирисот.

Пепелниците обично се прават од стакло, камен, керамика, порцелан или метали како сребро, злато и алуминиум; меѓутоа има и такви направени од дрво, мермер и глина.

На некои пепелници стои логото на некоја фирма и тие служат за репрезентација.

За време на 1950-тите и 1960-тите, на масите се поставувале мали лични пепелници на горната десна страна од секој гостин, зад чашите за вино и вода.

Поврзано
--------

|  |  |
| --- | --- |
|  | „Пепелник" на Ризницата ? |

* Цигара
* Пура
* Тутун
**Пурпурниот бакарец** (*Lycaena alciphron*) е пеперутка од видот на пеперутки бакарци. Пеперугата ја има и во Македонија.

Опис
----

Оваа пеперутка покажува физички разлики помеѓу машки и женски пол. Горната страна на крилјата кај женките е портокалова со кафени нијанси, каде се гледаат темни вени и црни дамки. Покрај самите рабови има црни ленти, а самиот раб на крилјата е со бела нијанса. Горната страна кај мажјаците има јасно видлива виолетова нијанса во средишниот дел на крилјата и телото, а кој краевите има кафени нијанси. Рабовите се со бела нијанса. Долната страна е со кремаста боја, со црни дамки. Гасениците се ноќни видови. Јадат мајчина душица и капини. Оваа пеперуга живее на надморска висина до 900 метри.

* Lycaena alciphron ♂*Lycaena alciphron* ♂
* Lycaena alciphron ♂   △*Lycaena alciphron* ♂ △

Подвидови
---------

Подвидови на пеперугата се:

* *Lycaena alciphron melibaeus* (Staudinger, 1878)
* *Lycaena alciphron gordius* (Sulzer, 1776)
* *Lycaena alciphron heracleana* (Blachier, 1908)
* *Lycaena alciphron granadensis* (Ribbe, 1905)

Галерија
--------

* Примерок, долна странаПримерок, долна страна
* Примерок, долна странаПримерок, долна страна
* ПарењеПарење
* ПарењеПарење

Наводи
------

1. ↑  Seitz, A. ed. Band 1: Abt. 1, *Die Großschmetterlinge des palaearktischen Faunengebietes, Die palaearktischen Tagfalter*, 1909, 379 Seiten, mit 89 kolorierten Tafeln (3470 Figuren)

Поврзано
--------

|  |  |
| --- | --- |
| Ризница | „Пурпурен бакарец" на Ризницата ? |

* Пеперутки во Македонија

|  |  |  |
| --- | --- | --- |
| 

|  |  |
| --- | --- |
| Таксонски назнаки | 
* Википодатоци: Q1479779
* BioLib: 51377
* BOLD: 82780
* EoL: 4050392
* Fauna Europaea: 441204
* GBIF: 8356768
* iNaturalist: 343429
* LepIndex: 200248
* NCBI: 282377

 |

 |
**Полн оклоп** е оклоп кој е направен од големи полни метални плочи. Ги покрива градите, а понекогаш и целото тело. Целосниот оклоп ги штити градите и екстремитетите. Го користеле Старите Грци, како и Римјаните, а по падот на Римското Царство, тој излегол од употреба. Оклопите изработен од полни метални плочи се враќаат во употреба дури кон крајот на 13 век, и тоа како целосен оклоп кој ги заштитувал сите зглобови. Кон крајот на 14 век се појавиле уште поголеми и посовршени полни оклопи за цело тело. На почетокот на 16 век, бил направен шлемот и штитникот за вратот. Најдобри полни оклопи се изработувале во северна Италија и јужна Германија, така што биле создадени два стила на производство, таканаречениот ***Миланезе,*** кој се изработувал во Милано и Г***отик,*** кој се изработувал во Светото Римско Царство. И англичаните подоцна направиле свој модел, кој бил еднаков со италијанските и германските оклопи, создавајќи уште еден стил - ***Максимилијан*** .

**Полниот оклоп** бил скап за производство и бил привилегија на побогатите слоеви од општеството. Полниот оклоп, долго откако бил исфрлен од воената употреба со појава на барутот, станал знак на богатство кој и понатаму го носеле благородниците и генералите. Исто така станал популарен меѓу трговците во 16 век. Во 15 век исто така станал популарен полниот оклоп кој бил дизајниран специјално за витешките битки (бил потенок од оној наменскиот за вистинските битки). Подоцна оклоптите биле украсувани со библиски и митолошки мотиви.

Еволуцијата на полниот оклоп директно влијаешела на развојот на оружјето. Додека овие оклопи биле отпорни на сечење и удари, лесно биле прободувани со стрели испукани од моќните самострели и англиските долги лакови, а нивните слаби точки лесно биле пронаоѓани од изострените долги мечеви кои биле дизајнирани специјално за оваа намена. Сепак, повеќето самострели не можеле да го пробијат оклопот подебел од 2. Исто така биле користени и боздогани кои не го пробивале оклопот, туку нанесува многу силни тапи удари преку самиот оклоп.Уште една од слабите точки на оклопот биле спојките каде ножевите и мечевите лесно можеле да поминат. Поради овие слабости, многу витези под полниот оклоп носеле и верижница.

Полниот оклоп се состоел од шлем, гердан, наременица, штитници за колена, штитници за лактови, ракавици, оклоп (штитник за гради преден и задени) и штитник за колкови. Иако изгледа многу тежок, некои полни оклопи тежеле само 20 килограми. Оваа тежи помалку отколку опремата на денешната пешадиска. Тежината била добро распределена така што војникот можел да трча, дури и да скока во неа, а денешнитое истражувања покажале дека может дури и да се плива во нив.

Поврзано
--------

* Штит
Пеперушка со пруги
**Пеперушката** или **папилотката** е вид на вратоврска чиј облик потсетува на пеперуга од каде и го добила името. Се прави од ткаенина во облик на лента која се врзува околу јаката на кошулата на симетричен начин, така што двата спротивни краја образуваат клучки. Ова е традиционален вид на пеперушки кој лицето што ја носи треба сам да ја врзе. Постојат и веќе врзани пеперушки, спремни за носење, кои се веќе сошиени, а лентата која оди околу вратот се закопчува. Овие пеперушки може да немаат лента околу вратот, а прицврстувањето да се врши на самата јака од кошулата. 

Инструкции за врзување на пеперушка
Пеперушките може да бидат изработени од кој било материјал, но најчесто се изработуваат од свила, полиестер, памук, или некоја мешавина од материјали. 

* Свилени пеперушки со фиксна должина.Свилени пеперушки со фиксна должина.
* Врзана пеперушкаВрзана пеперушка

Наводи
------

1. ↑  „пеперушка" — Дигитален речник на македонскиот јазик
2. ↑  „папилотка" — Дигитален речник на македонскиот јазик
Пулт во Баварскиот парламент
**Пулт** — маса со коса површина или еден вид додаток за таква маса, која главно се користи за читање и пишување.

Потекло
-------

Зборот доаѓа од латински: *pulpitum* што значи „рамка од табла".

Опис
----

Пултот е во употреба за литургиски цели уште од раниот среден век. Во црквите се користи пред хорските тезги и на местата на свештенството или на креденцата за полагање на литургиските книги, особено на мисалот, а најчесто се поврзувал со седиштата (хорска говорница). Честопати служи и како молитвено столче на кое верниците клекнуваат да се молат. Предавањето е познато и како пренослив уред за проповедање на Евангелието во литургијата. Овие преносливи клупи најчесто биле направени од дрво (во готскиот период со богати резби), поретко од бронза и мермер.

Посебна форма на бирото е таканареченото **биро од орел**. Тоа е говорница во форма на орел, симболот на Јован Евангелист. Раширените крилја на орелот ја носат книгата. Тие биле вообичаени во романескниот и готскиот период. Тие можат да се најдат на проповедниците во Италија за време на романескниот период, како самостоен мебел направен од месинг во Рајнската област и Холандија до крајот на готскиот период.

Во секуларна употреба, говорницата обично служи како биро, пред која се работи седејќи (говорница на маса) или стоејќи (стоечка говорница). Чаша вода често е достапна за говорникот на говорницата. Денес тие обично се опремени со микрофони. Многу бироа се прилагодливи и по висина.

Различни дисплеи и прекинувачи се наредени на малку наведнат **контролен панел**. Се користи за контрола на техничка инсталација, на пример атомска централа.

Наводи
------

1. ↑  „пулт" — Дигитален речник на македонскиот јазик
2. ↑  „пулт" — Официјален дигитален речник на македонскиот јазик
3. ↑  Duden 7, 1963, Seite 538
**Светиот маченик Диомид** бил лекар, бессребреник, од градот Тарс. Лечејќи го народот, го поучувал и на верата Христова. Царот Диоклецијан наредил и му ја отсекле главата во Никеја, во 298 година. Оние што му ја отсекле главата и му ја донеле на царот ослепеле, а кога му ја вратиле главата на телото и се помолиле, повторно прогледале.

Диомидовите острови во Беринговиот Проток го носат името на Свети Диомид, бидејќи на неговиот ден (16 август 1728) данскиот морепловец Витус Беринг, кој бил во служба на руската морнарица, ги забележал овие острови пловејќи по морето.

Наводи
------

1. ↑
Пентекостна црква во Нови Сад
**Пентекостализам** или **педесетничарство** — една од харизматските верски групи во христијанството. Кај нив посебно се нагласува значењето на крштевањето во Светиот дух. Името го добиле по празникот на духовите, Духовден (грчки: πεντηκοστή, Пентекост) кога Светиот дух, според Библијата се спуштил врз апостолите. Слични верски движења постоеле уште во XVIII век во Европа и Америка, но денешниот облик на религијата настанал на почетокот на XX век. За основач се смета Чарлс Фокс Парам, во 1901 во Топика, Канзас, САД. Се проценува дека во светот оваа религија брои од 200 - 600 милиони верници. Најголем број од нив ги има во:

* Кенија 33%
* Гватемала 20%
* Нигерија 18%
* Бразил 15%
* ЈАР 10%
* Чиле 9%
* САД 5%
* Филипини 4%

Пентекосталците припаѓаат на евангелистичкото движење кое нагласува непогрешливост на Библијата и потребата за транформација на животот на поединецот низ верата во Исус Христос. Покрај почитување на класичното библиско учење, овие верници посебно значење даваат на влијанието и присуството на Светиот дух. Поголемиот број на заедници ја прифаќа догмата на Светото тројство, додека некои сметаат дека Бог е единствен. Пентекосталците веруваат дека за чудата и мистериите во Новиот завет е одговорен токму Светиот дух. Верниците во духовен занес можат да изговараат непрепознатливи фрази. Современите теолози тврдат дека тоа е пронаоѓање личен јазик за комуникација со Бог. Порано се сметало дека станува збор за мистериозна моќ на говор на странски, непознати јазици. Крштевање на новороденчиња не се практикува. Се крштеваат возрасни луѓе, способни да ги осознаат разботите околу себе.

|  |  |
| --- | --- |
| Stub icon | *Оваа статија за христијанството е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 293840451
* LCCN: sh85099639
* GND: 4136841-1
* BNF: cb11946238c (податоци)
* NDL: 00577441
* NKC: ph122271

 |

 |
**Платеници 2** (англиски: *The Expendables 2*) — продолжение на првиот дел на легендарниот филм „Платеници", кој ги собрал најголемите филмски ѕвезди.

Кратка содржина
---------------

Господин Чурч, повторно се здружува со старата група „Платеници" (The Expendables). Еден член од групата е убиен, па затоа останатите јунаци тргнуваат во незапирлива одмазда. Разорување, хаос, пет тони плутониум во рацете на терористите (повеќе од доволно за менување на рамнотежата на моќта во светот). Но, сето тоа не е ништо во споредbа со правдата која ја бараат Платениците од злобниот непријател кој крвнички го уби нивниот брат, а во рудникот ги злоставува припадниците на месното население да работат беsплатно за него, оставајќи ги жените и децата беспомошни, додека нивните мажи, односно татковци умираат и стануваат жртви на мачење.

Улоги
-----

* Силвестер Сталоне
* Џејсон Стејтам
* Џет Ли
* Долф Лундгрен
* Мики Рорк
* Тери Круз
* Ренди Котур
* Ерик Робертс
* Стив Остин
* Гери Денијелс
* Брус Вилис
* Арнолд Шварценегер
* Чак Норис
* Жан-Клод ван Дам

Поврзано
--------

* Платеници (филм)

Надворешни врски
----------------

* Официјално мрежно место на филмот (англиски)

Извори
------


|  |  |
| --- | --- |
| Stub icon | *Оваа статија филм е никулец. Можете да помогнете со тоа што ќе ја проширите.** п
* р
* у
 |
**Свети Гаврил Лесновски** се родил во местото Осечко Поле кај Крива Паланка. Неговите родители биле имотни луѓе и биле блиски до царските советници. Тие долго време немале деца, но по нивните молитви милостивиот Бог ги дарувал со машко чедо. Детето добило соодветно образование и брзо напредувало во православната вера ин е се одделувало од Светото Писмо. Кога дошло време да се жени, родителите му нашле девојка од царски род, но таа набргу починала. Тогаш Гаврил ги замолил да се оддалечи од домот и да се замонаши. Тој добил благослов и заминал. По патот се сретнал со некој ѓакон по име Тома и со него го продолжил патот. Преку ноќ на сон му се јавил Ангел Господен кој му рекол да оди во своето родно место и да изгради храм на Рождеството Богородично на местото кое ќе му го покаже. Откако се разбудил тој се вратил назад и им раскажал на своите родители за сонот, а тие му дале пари и тој го изградил храмот.

Преподобниот заминал за Лесновскиот манастир и по големи искушенија, игуменот го замонашил и со негов благослов тој заминал на подвиг во некој скит во долината кон Злетово. Постојаните посети од луѓето го натерале светителот повторно да отиде оттаму и се преселил во местото Луково во една мала шума. Таму тој не бил вознемируван, но еднаш се случило да помине некој козар со своите кози. Кога го видел козарот како се моли, го замолил свети Гаврила да му ги излечи козите кои биле болни. Светителот му рекол на козарот да не се грижи и кога видел во една дупка во камен дека има собрано дождовница, се помолил, ја прекрстил водата и му дал на козарот да ги попрска козите. Тогаш тие навистина оздравеле. По ова, свети Гаврил заминал уште подлабоко во дивината и кога дошол до некое место Облов врв таму се населил и поживеал уште триесет години. На тоа место тој го завршил својот свет живот и се претставил на Господа.

Никој не знаел каде се неговите мошти сѐ додека на сон не му се јавил на еден руски монах Јосиф кој се подвизувал во Софија. Тој му се јавил на сон и му кажал да оди на Облов врв и да ги земе неговите мошти. Монахот мислел дека е прелест сѐ додека по третпат не му се јавил и тогаш монахот отишол кај Митрополитот и му го раскажал сонот. Митрополитот се распрашал за местото Облов врв, но никој во епархијата не знаел за такво место. Потоа Митрополитот испратил посланија до блиските епархии, прашувајќи ги епископите дали имаат таков рид во своите епархии. Набрзо пристигнал потврден одговор од Злетово. Митрополитот, со Јосиф и неколку свештеници заминал во Злетово и ги побарал моштите на Облов врв. Тие не можеле да ги најдат додека повторно не се јавил Преподобниот и им го покажал местото. Утредента моштите биле пронајдени и погребани во Лесновскиот манастир.

Забележани се многу исцелувања на овој гроб исто како и победата на некој кнез Михаил против Мавраган, повторно по застапништво на свети Гаврил.
Деспотот Јован Оливер изградил нова велелепна црква на тоа место која и сега постои. Кога царот Мурат освојувал, од страв да не бидат уништени, трновскиот патријарх ги зел моштите кај себе во Трново каде и останале, во храмот на Св. Апостоли.
**Паничен напад** — ненадејна загуба на контрола над емоциите и чувство за заситена анксиозност, придружено од некои психосоматски и когнитивни симптоми. Може да се должи на психолошки причини (трајни нарушувања или привремени состојби на нестабилност), како и на биолошки (посттрауматски состојби, наследноста, употреба на одредени лекови). Може да трае од неколку минути до неколку часа. Вообичаено започнува нагло и можно е да достигне свој врв во рамките на 10 до 20 минути. Често кога една ситуација се асоцира со паничен напад, повторувањето нејзино автоматски доведува до нов таков. Манифестација на паничен напад варира. За ова и некои луѓе, најчесто оние кои за првпат го доживува, бараат брза помош во такви случаи. Често тие се плашат дека може да добиле инфаркт или нервен слом. Чести психички состојби асоцирани со паничен напад, се страв од неизбежна смрт или загуба на здрав разум.

Според зборовите на пациенти паничен напад е едно од најпознатите застрашувачки, вознемирувачка и некомфорни искуства во човечкиот живот, првичното негово искусување може да потрае неколку денови. Повторливи напади на паника се сметаат за симптом за панично растројство.
**Пурпурната роза на Каиро** (англиски: *The Purple Rose of Cairo* ) е американски филм од 1985 година, во режија на Вуди Ален (Woody Allen), кој е автор и на сценариото. Главните улоги ги толкуваат: Мија Фароу (Mia Farrow), Џеф Даниелс (Jeff Daniels), Џон Вуд (John Wood), Дени Ајело (Danny Aiello), Едвард Херман (Edward Herrmann), Дајен Вист (Dianne Wiest) итн. Филмот освоил 15 награди (еден „Златен глобус", две награди на БАФТА, наградата FIPRESCI на Канскиот филмски фестивал итн.), а имал уште 15 други номинации (меѓу кои и една номинација за „Оскар").

Содржина
--------

Дејствието на филмот се случува во Њу Џерси во 1935 година. Сесилија (ја игра Фароу) работи како келнерка, но не се снаоѓа во работата поради што наскоро е отпуштена. Таа е омажена за Монк (го игра Ајело), кој е мрзелив така што таа го издржува, иако тој често ја изневерува и ја тепа. Сесилија често оди во кино каде неколкупати го гледа филмот „Пурпурната роза на Каиро". За време на една претстава, Том Бакстер (го игра Даниелс), еден од главните ликови во филмот, ја забележува Сесилија, излегува од екранот и заедно со неа ја напушта кино-салата, на изненадување на гледачите. По неговото заминување, останатите глумци се збунети и не можат да продолжат со глумата, барајќи да се врати Том. Том е вљубен во Сесилија и сака да се ожени со неа, но има проблеми да се снајде во стварноста. Набргу, тој необичен настан предизвикува скандал така што продуцентот на филмот и Гил Шепард (го игра Даниелс), глумецот кој го игра Том, решаваат да го пронајдат Том и да го вратат во филмот. Гил случајно се запознава со Сесилија и дознава дека таа е жената поради која Том го напуштил филмот. Меѓутоа, откако таа му кажува дека е воодушевена од неговата глума, Гил се вљубува во неа. Том ја зема Сесилија и заедно влегуваат во филмот каде тој ја шета низ Њујорк. Тогаш, во кино-салата доаѓа Гил и Сесилија мора да бира помеѓу Том и Гил. Таа го одбира Гил, така што Том се враќа во филмот. Сесилија набрзина ги пакува своите работи и го напушта Монк, но кога оди пред киното, таму дознава дека Гил си заминал во Холивуд. Разочарана, Сесилија влегува во киното каде го гледа филмот што се прикажува, настојувајќи да најде утеха во него.

Наводи
------

1. ↑  IMBb, The Purple Rose of Cairo (1985) (пристапено на 15.10.2020)
2. ↑  The Purple Rose of Cairo (1985), Awards (пристапено на 15.10.2020)
**„Паника во паркот на иглите"** (англиски: *The Panic in Needle Park*) — филм на режисерот Џери Шацберг (Jerry Schatzberg) од 1971 година. Автори на сценариото, кое е засновано врз романот на Џејмс Милс, се Хоан Дидион (Joan Didion) и Џон Грегори Дан (John Gregory Dunne). Главните улоги ги играат: Ал Пачино (Al Pacino), Кити Вин (Kitty Winn), Алан Винт (Alan Vint), Ричард Брајт (Richard Bright) и Раул Хулија (Raul Julia). Кога се појавил, со својот хиперреализам филмот ги запрепастил публиката и цензурата. Во САД, поради употребата на „уличниот" јазик, цензорите најпрвин сакале да го означат филмот како порнографски, но сепак, најпосле ја добил етикетата „само за возрасни". Во Британија, дури четири години по премиерата, цензорите не сакале да му дадат никаква ознака, па филмот чекал во „бункер". Во филмот нема музика, а сите сцени се снимени на вистински локации при што има неколку моменти кога случајните минувачи гледаат во камерата. За својата улога, Вин ја освоила наградата за најдобра глумица на Канскиот филмски фестивал, а исто така виртуозна е и глумата на Пачино, иако тоа била неговата втора филмска улога.

Синопсис
--------

Гледајќи кон север на Бродвеј кон 72-та улица на плоштадот Верди, Њујорк. Од левата страна се гледа куќата на станицата на 72-та улица на метрото во Њујорк.
Еден мал плоштад во Њујорк, покрај раскрсницата на 72. улица и Бродвеј, кај наркоманите е познат како „Парк на иглите". Тука, главна „ѕвезда" е Боби (го игра Пачино), ситен крадец и продавач на дрога. Откако по абортусот, младата уметничка Хелен (ја игра Вин) ќе биде отфрлена од нејзиното момче, сликарот Марко (го игра Хулија), неа ја презема Боби, кој ја запознава со својот мал круг на завинсици од хероин. Инаку, и Боби е наркоман, а наскоро тој и Хелен се вљубуваат еден во друг. Постариот брат на Боби, Хенк (го игра Брајт), се занимава со матни работи и заработува многу повеќе од него. Еднаш, Хенк го вклучува Боби во голема кражба, но таа не успева, па Боби завршува в затвор. Така, Хелен паѓа под влијание на Хенк и почнува да се проституира...

Наводи
------





1. ↑  Panika u parku droga, američki film (пристапено на 28.1.2023)
**Платон Лебедев** (руски: *Платон Леонидович Лебедев*, роден на 29 ноември 1956

 во Москва) — руски стопанственик, соосновач на банката Манатеп и поранешен претседател на одборот на директори на Манатеп

Платон Лебедев Дипломирал на Московската академија по економија во 1981 година. По дипломирањето до 1989 година работел во „Зарубежгеология". Од 1991 до 1995 година бил Претседател на банката "Менатеп" а од 1996 година станал еден од управителите на нафтената компанија Јукос.

Тој подоцна бил обвинет за проневера и перење пари во 2009 година. , и на кое тој се изјаснил дека не е виновен по обвиненијата. Во моментот, јуни 2011 година, се наоѓа на издржување казна затвор, (13 години затвор) поради затајување данок, заедно со неговиот партнет Михаил Ходорковски. Според некои извори, се смета дека овие обвиненија имале политичка позадина. Во 2010 година, Лебедев и Ходорковски биле повторно осудени, и најверојатно ќе поминат уште неколку години во затвор.

Наводи
------

1. ↑  City, Our (16 April 2004). „Russian court denies Lebedev his freedom". London: The Independent. Посетено на 16 February 2010.
2. ↑  „Ex-Yukos chief pleads not guilty". BBC News. 21 April 2009. Посетено на 16 February 2010.
3. ↑  „Khodorkovsky pleads not guilty to embezzlement". London: Guardian. 23 January 2008. Посетено на 16 February 2010.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 305106625
* LCCN: n2005060596
* ISNI: 0000 0004 1719 0656
* GND: 1013279727
* SUDOC: 170314987
* NKC: jx20140404001

 |

 |
**Продавница на тајни** (италијански: *La Butique del Mistero*) е збирка раскази од италијанскиот писател Дино Буцати (*Dino Buzzati*), оригинално објавена во Милано, во 1968 година. На македонски јазик, за првпат збирката е објавена во 2005 година, во издание на „Независни изданија ТНИД Ѓурѓа" - Скопје, во рамките на едицијата „Меридијани", по што следувало и второ издание во 2006 година, во библиотеката „Ризница". Преводот од италијански јазик го направила Радица Никодиновска.

Технички одлики
---------------

Збирката е печатена во печатницата „Европа 92" од Кочани, во мал формат (20 сантиметри), во мек повез и има 192 страници. Книгата е каталогизирана во Народната и универзитетска библиотека „Св. Климент Охридски" - Скопје и ја носи меѓународната ознака ISBN 9989-920-48-6. На предната корица е наоѓа илустрацијата „Нобиле" од Дино Буцати, додека на задната корица е даден кус осврт врз животот и делото на Буцати. Лектурата на книгата ја извршила Виолета Танчева-Златева, а ликовното обликување е дело на Славко Јовановски.

Содржина
--------

Збирката „Продавница на тајни" содржи предговор и 25 раскази:

* Седумте гласници
* Напад на големата колона
* Седумкатница
* Сепак некој тропа на вратата
* Шинел
* Нешто што почнува на буквата Л
* Војничка песна
* Нешто се случило
* Глувци
* Болниот тиранин
* Светци
* Ходникот на големиот хотел
* Сеќавање на поетот
* Колумбар
* Строго доверливо до господинот директор
* Грпки во градината
* Волшебното палто
* Ајфеловата кула
* Девојката која пропаѓа
* Двајцата возачи
* Крај на светот
* Залудни канења
* Лебарка
* Зајци под месечината
* Јајце

Наводи
------

1. 1 2  Дино Буцати, *Продавница на тајни*, ТНИД "Ѓурѓа", Скопје, 2005.